b"\n_START_ARTICLE_\nCasa Valls\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici format per dos trams longitudinals. El m\xc3\xa9s estret allotja els serveis a la planta baixa. El jard\xc3\xad, minuciosament estudiat, referma la idea d'unitat org\xc3\xa0nica amb la natura: la planta baixa mostra la continu\xc3\xaftat entre l'espai interior i l'exterior. A m\xc3\xa9s, la geometria de l'arquitectura estableix la casa com un element retallat i contrastat amb el paisatge.\n_START_SECTION_\nHist\xc3\xb2ria\n_START_PARAGRAPH_\n\xc3\x89s una de les resid\xc3\xa8ncies que van donar lloc, des dels inicis, a la formaci\xc3\xb3 del barri de la Ciutat_NEWLINE_Diagonal, prolongaci\xc3\xb3 de l'avinguda Diagonal de Barcelona._NEWLINE_La Casa Valls va ser un enc\xc3\xa0rrec de Francisco Alonso Fern\xc3\xa1ndez, fet el 1955, a l'arquitecte Josep Maria Sostres i Maluquer vinculat al Grup R. Origin\xc3\xa0riament aquest edifici volia unir un espai p\xc3\xbablic (restaurant i sala de festes) amb un espai privat (habitatge per als propietaris); per\xc3\xb2 aquest projecte no arrib\xc3\xa0 a realitzar-se perqu\xc3\xa8, a mesura que s'anava construint, es plantejaren certes desavinences i l'arquitecte no va voler responsabilitzar-se de la direcci\xc3\xb3 posterior. El 1963, el promotor va portar a terme una ampliaci\xc3\xb3 de la casa, projecte en el qual no va intervenir Sostres."